**Plan i program rada Ustanove za 2025. godinu**

Plan i program rada za 2025. godinu temeljna je smjernica svim stručnim radnicima u daljnjem radu, kako bi kroz uvid i razumijevanje trenutne situacije, identifikaciju izazova i potreba omogućio kvalitetniji rad cjelokupnom multidisciplinarnom timu Doma.

U Zadru, siječanj 2025.



Misija

Individualnim pristupom svakom korisniku omogućiti osjećaj prihvaćenosti i pripadnosti te poticati i osnaživati sposobnosti i vještine korisnika, uz podršku obitelji i senzibiliziranje lokalne zajednice

Vizija

Kontinuirana optimizacija kvalitete života korisnika uz pružanje odgovarajuće stručne pomoći koja omogućuje postizanje što veće samostalnosti korisnika pritom uvažavajući njihova ljudska prava i individualne potrebe

Sadržaj

[1. POVIJEST 4](#_Toc190761705)

[2. ORGANIZACIJA I USTROJ 4](#_Toc190761706)

[2.1. DJELATNOST 5](#_Toc190761707)

[2.2. UNUTARNJI USTROJ I BROJ RADNIKA 5](#_Toc190761708)

[2.2.1. BROJ RADNIKA 6](#_Toc190761709)

[2.2.2. SURADNJA 10](#_Toc190761710)

[2.2.3. VOLONTERSTVO 10](#_Toc190761711)

[2.3. KAPACITETI 11](#_Toc190761712)

[3. SOCIJALNE USLUGE DOMA 12](#_Toc190761713)

[3.1. INSTITUCIONALNE USLUGE 12](#_Toc190761714)

[3.1.1. SMJEŠTAJ 13](#_Toc190761715)

[3.1.2. DNEVNI BORAVAK 14](#_Toc190761716)

[3.2. IZVANINSTITUCIONALNE USLUGE 15](#_Toc190761717)

[3.2.1. USLUGA POMOĆI U KUĆI 15](#_Toc190761718)

[3.2.2. PSIHOSOCIJALNA PODRŠKA 15](#_Toc190761719)

[3.2.3. HALO POMOĆ 16](#_Toc190761720)

[3.2.4. POSUDIONICA MEDICINSKIH POMAGALA 17](#_Toc190761721)

[4. STRUČNI RAD 17](#_Toc190761722)

[4.1. STRUČNA TIJELA 18](#_Toc190761723)

[4.2. STRUČNI RADNICI 18](#_Toc190761724)

[4.2.1. SADRŽAJ RADA 19](#_Toc190761725)

[4.3. RAD S KORISNICIMA 22](#_Toc190761726)

[4.4. ORGANIZACIJA ŽIVOTA U DOMU 25](#_Toc190761727)

[4.5. ORGANIZACIJA ŽIVOTA U DNEVNOM BORAVKU 27](#_Toc190761728)

[4.6. GODIŠNJI PLAN AKTIVNOSTI 28](#_Toc190761729)

[5. OSIGURANJE KVALITETE RADA DOMA 30](#_Toc190761730)

[6. PROJEKTI 30](#_Toc190761731)

[6.1. UNAPREĐIVANJE INFRASTRUKTURE 30](#_Toc190761732)

[6.2. TRANSFORMACIJA USTANOVE 31](#_Toc190761733)

[7. PLANIRANE INVESTICIJE 32](#_Toc190761734)

# POVIJEST

Od svog osnutka 1883. godine Dom se bavi istom djelatnošću i radi u istoj zgradi.

Nedostatak ustanove koja bi pružila adekvatnu skrb za ljude u potrebi naveo je milosrdne građane da ustupe ostavštine i daju poprilične priloge kako bi napokon osvanulo toliko traženo utočište. Zahvaljujući velikodušnom poklanjanju kuće kod samostana Sv. Frane, omogućeno je osnivanje privremenog utočišta pod upravom Javne dobrotvornosti. Pored Utočišta, bile su ruševine zgrada koje su pripadale Bratovštini Sv. Frane od špilje među kojima i crkvica sagrađena 1668. godine. Bratovština i crkva prestali su djelovati 1808., a zgrade su dalje koristile vojne vlasti. Kada su ih vojne vlasti vratile samostanu Sv. Frane 1882. godine, Javna dobrotvornost je dala najpovoljniju ponudu za kupnju. Tako je sagrađeno novo Utočište koje se sastojalo od prizemlja i prvog kata od dvije zgrade povezane središnjim dijelom: širokim dvorištem i zapadnim vrtom. U jednoj zgradi u prizemlju bila je spavaonica s ambulantom i prostorijama za žene. U drugoj zgradi je u prizemlju bila kuhinja, ostava, blagovaonica, a na prvom katu sobice za redovnice koje su vodile ustanovu i dvorana za molitve. Između dvije zgrade nalazilo se prostrano dvorište, a zapadno od zgrada vrt s pekarnicom i prostorom za lug. Cisterna uz pomoć pumpe opskrbljivala je vodom kuhinju ustanove.

Kao važno ime u povijesti razvoja Ubožnice spominje se i Giuseppe Manzini. On je ostavio Javnoj dobrotvornosti za Ubožnicu svu svoju pokretnu imovinu, uz bogata umjetnička djela i namještaj. Također, odvojio je 20 000 kruna kako bi Utočište sagradilo drugi kat. Nakon završenih svih potrebnih radova, Komisija Javne dobrotvornosti odlučila je da svečano otvorenje bude 01.03.1883.

Danas, Dom za odrasle osobe Sv. Frane Zadar, uz razne izvaninstitucionalne usluge, osigurava smještaj za 59 korisnika.

# ORGANIZACIJA I USTROJ

Dom za odrasle osobe Sv. Frane Zadar je ustanova otvorenog tipa čiji je osnivač Republika Hrvatska a u nadležnosti Ministarstva rada, mirovinskog sustava, obitelji i socijalne politike.

Dom obavlja djelatnost u tri čvrste međusobno odvojene samostojeće građevine ukupne površine 1400 m2. Građevine se nalaze na različitim lokacijama: sjedište, u kojem se pruža usluga stalnog smještaja, je na adresi Fra Donata Fabijanića 6, usluga boravka i usluga pomoći u kući na adresi Obala kneza Branimira 2, dok je Posudionica medicinskih pomagala Zadar na adresi Obala kneza Branimira 18.

* 1. DJELATNOST

Osnovna djelatnost ustanove je pružanje usluge skrbi izvan vlastite obitelji odraslim osobama s oboljenjima mentalnog zdravlja s ciljem podizanja kvalitete njihovog života. Dom pruža usluge skrbi izvan vlastite obitelji odrasloj osobi s mentalnim oštećenjem kojoj nije potrebno bolničko liječenje, a skrb joj se ne može pružiti u vlastitoj obitelji ili osigurati na drugi način. Djelatnost Doma se dijeli na institucionalne i izvaninstitucionalne usluge. U institucionalne usluge spadaju smještaj, poludnevni i cjelodnevni boravak, dok u izvaninstitucionalne usluge spadaju usluga pomoć u kući, usluga Halo pomoć, psihosocijalna podrška, savjetovanje, stručna procjena, psihosocijalno savjetovanje, socijalno mentorstvo, organizirano stanovanje te usluga osobne asistencije.

Dom može obavljati i druge djelatnosti koje služe i povezane su s osnovnom djelatnošću, sukladno propisima koje reguliraju te osnovne djelatnosti.

* 1. UNUTARNJI USTROJ I BROJ RADNIKA

U Domu su ustrojeni sljedeći odjeli:

* Odjel za brigu o zdravlju i njegu korisnika
* Odjel za smještaj i izvaninstituciju
* Odjel pomoćno-tehničkih poslova

Odjel za brigu o zdravlju i njegu korisnika se sastoji od medicinske sestre s višom stručnom spremom, devet medicinskih sestara sa srednjom stručnom spremom, jednog fizioterapeuta i devet njegovateljica. Odjel za smještaj i izvaninstituciju se sastoji od dva socijalna radnika, psihologa, tri radna terapeuta, radnog instruktora te jedanaest njegovateljica. U odjel pomoćno- tehničkih poslova spadaju skladištar, četiri kuhara, dva pomoćna radnika u kuhinji, tri čistačice, pralja, kućni majstor i dva vozača. Radom odjela rukovode voditelji koje imenuje i razrješava ravnatelj između radnika tog odjela. Voditelji odjela dužni su održavati suradnju s timom, suradnicima, volonterima, rodbinom i poslovnim partnerima, vršiti kontrolu sanitarnih knjižica, licence stručnih radnika, jačati međuljudske odnose, promovirati usluge Doma…

 Računovodstveni i administrativni poslovi obavljaju se pod neposrednim rukovođenjem ravnatelja bez ustrojavanja odjela.

* + 1. BROJ RADNIKA

U Domu je trenutno zaposleno 60 djelatnika od čega ih je 4 na zamjeni, te jedan djelatnik na određeno radno vrijeme (1 godina) - pripravnik na stručnom osposobljavanju. 39 djelatnika je zaposleno u samoj Ustanovi, a ostali kroz različite izvaninstitucionalne usluge koje financira Grad Zadar (njegovateljice, vozač za uslugu Pomoć u kući, radni terapeut za uslugu Psihosocijalna podrška, administrator u Posudionici medicinskih pomagala Zadar, te medicinske sestre u programu Halo pomoć).

|  |  |  |  |  |
| --- | --- | --- | --- | --- |
| **Redni broj** | **Naziv radnog mjesta** | **Uvjeti/stručna sprema** | **Broj izvršitelja** | **Način financiranja** |
| 1 | Ravnatelj ustanove socijalne skrbi 3 | - završen specijalistički diplomski stručni ili diplomski sveučilišni studij odnosno integrirani preddiplomski i diplomski sveučilišni studij socijalnog rada, socijalne politike, prava, psihologije, socijalne pedagogije, edukacijske rehabilitacije, logopedije, medicine, sociologije, filozofije, kineziologije, pedagogije, ekonomije, politologije, novinarstva, javne uprave, informatike ili završen studij odgovarajuće vrste za rad na radnom mjestu odgojitelja predškolske djece, učitelja ili nastavnika ili završen studij iz polja likovne ili glazbene umjetnosti | 1 | Ministarstvo |
| 2 | Savjetnik | -završen sveučilišni diplomski studij ili sveučilišni integrirani prijediplomski i diplomski studij (razina HKO-a 7.1.sv. Ili 7.1.st.)  | 1 | Ministarstvo |
| 3 | Referent | - završeno četverogodišnje srednjoškolsko obrazovanje ekonomskog usmjerenja | 2 | Ministarstvo |
| 4 | Referent | -završeno četverogodišnje srednjoškolsko obrazovanje, upravnog ili ekonomskog usmjerenja ili sa završenom gimnazijom | 1 | Grad Zadar |
| 5 | Referent | - završeno četverogodišnje srednjoškolsko obrazovanje | 1 | Ministarstvo |
| 6 | Stručni radnik u sustavu socijalne zaštite 3 | - završeni stručni studij sestrinstva- položen stručni ispit te odobrenje za rad nadležne komore | 1 | Ministarstvo |
| 7 | Zdravstveni djelatnik u sustavu socijalne skrbi | - završeno strukovno obrazovanje za zanimanje medicinska sestra u skladu s važećim propisima Republike Hrvatske i odobrenje za rad nadležne komore | 8 | 6 Ministarstvo2 Grad Zadar |
| 8 | Zdravstveni djelatnik u sustavu socijalne skrbi | - završeno srednjoškolsko obrazovanjem za fizioterapeutskog tehničara i odobrenje za rad nadležne komore | 1 | Ministarstvo |
| 9 | Njegovatelj | - završeno osnovnoškolsko obrazovanje i izobrazba za njegu | 9 | Ministarstvo |
| 10 | Stručni radnik u sustavu socijalne zaštite 2 –socijalni radnik | - završen preddiplomski i diplomski sveučilišni studij socijalnog rada ili preddiplomski sveučilišni studij socijalnog rada i diplomski sveučilišni studij socijalne politike ili integrirani preddiplomski i diplomski sveučilišni studij socijalnog rada u Republici Hrvatskoj ili mu je priznata inozemna stručna kvalifikacija za obavljanje regulirane profesije – socijalni radnik u skladu s propisima kojima se regulira djelatnosti socijalnog rada i odobrenje za rad nadležne komore. | 1 | Ministarstvo |
| 11 | Stručni radnik u sustavu socijalne zaštite 2 - psiholog | - završen preddiplomski i diplomski sveučilišni studij psihologije ili integrirani preddiplomski i diplomski sveučilišni studij psihologije u Republici Hrvatskoj ili ima priznatu inozemnu stručnu kvalifikaciju za obavljanje regulirane profesije – psiholog u skladu s propisima kojima se regulira psihološka djelatnost i odobrenje za rad nadležne komore | 1 | Ministarstvo |
| 12 | Stručni radnik u sustavu socijalne zaštite 3 - radni terapeut | - završen stručni studij za zanimanje stručni prvostupnik radne terapije u skladu s važećim propisima Republike Hrvatske i odobrenje za rad nadležne komore | 2 | 1 Ministarstvo1 Grad Zadar |
| 13 | Stručni radnik u sustavu socijalne zaštite 2 - radni instruktor | - završen diplomski sveučilišni studij u polju pedagogije | 1 | Ministarstvo |
| 14 | Njegovateljica | - završeno osnovnoškolsko obrazovanje i izobrazba za njegu | 11 | Grad Zadar |
| 15 | Referent | - završeno trogodišnje srednjoškolsko obrazovanje- Položen vozački ispit za B kategoriju- poznavanje rada na računalu | 1 | Ministarstvo |
| 16 | Kuhar - slastičar 1 | - završeno srednjoškolsko obrazovanje za kuhara | 4 | Ministarstvo |
| 17 | Pomoćni radnik bez kvalifikacije u sustavu s posebnim uvjetima rada | - radnik sa završenim osnovnoškolskim obrazovanjem | 2 | Ministarstvo |
| 18 | Pomoćni radnik bez kvalifikacije u sustavu s posebnim uvjetima rada | - radnik sa završenim osnovnoškolskim obrazovanjem | 3 | Ministarstvo |
| 19 | Pomoćni radnik bez kvalifikacije u sustavu s posebnim uvjetima rada | - radnik sa završenim osnovnoškolskim obrazovanjem | 1 | Ministarstvo |
| 20 | Stručni radnik na tehničkom održavanju | -završeno srednjoškolsko obrazovanje i završena izobrazba za upravljanje i rukovanje kotlovima- položeni vozački ispit B kategorije | 1 | Ministarstvo |
| 21 | Vozač sanintetskog prijevoza | -završeno četverogodišnje srednjoškolsko obrazovanje i položen vozački ispit B kategorije | 2 | 1 Ministarstvo1 Grad Zadar |
|   |   | **ukupno** | **55** |  |

* + 1. SURADNJA

Vanjske suradnike čine specijalisti: psihijatar, stomatolog, ginekolog, liječnik opće medicine te internist-kardiolog. Psihijatar i internist-kardiolog svoje posjete obavljaju u okviru ugovora sklopljenog s Upravnim odjelom za zdravstvo, socijalnu skrb, udruge i mlade Zadarske županije. O obavljenim posjetima se svaki mjesec šalju izvješća nadležnom odjelu.

Dom ostvaruje suradnju i s Uredom za probaciju Zadar. Probacija je uvjetovana i nadzirana sloboda počinitelja kaznenog djela tijekom koje službenici probacije provode nadzor i stručnim postupcima utječu na rizične čimbenike kod počinitelja kaznenog djela s ciljem resocijalizacije i reintegracije počinitelja u zajednicu. 2013. godine započeta je suradnja koja će se nastaviti i kroz 2025.godinu.

Suradnja se ostvaruje s:

* obitelji korisnika
* lokalnom i regionalnom zajednicom (Grad Zadar i Zadarska Županija)
* nadležnim zavodima za socijalni rad
* osnovnim i srednjim školama te dječjim vrtićima
* bolnicom i institucijama iz sustava socijalne skrbi
* medijima
* Volonterskim centrom Zadar
* volonterima
* kulturnim institucijama
* humanitarnim udrugama
* vjerskim zajednicama
* raznim organizacijama i udrugama.
	+ 1. VOLONTERSTVO

U radu Ustanove već nekoliko godina sudjeluju volonteri koji su aktivni, ne samo u određenim prigodama, već cijele godine. Volonteri najčešće pomažu u dostavi obroka i u različitim radionicama s korisnicima. Svake godine Dom sudjeluje u dvije velike nacionalne volonterske akcije, „Hrvatska volontira“ i „72 sata bez kompromisa“.

Volontiranje je dobrovoljni angažman pojedinca, koji se zasniva na dobroj volji, aktivizmu i solidarnosti. Volontirati se može u različitim granama koje nisu isključivo vezane uz vlastitu struku, a doprinosi samom volonteru u vidu osobnog rasta, razvoja socijalnih vještina te aktivnog društvenog sudjelovanja. Stručni radnici Doma prošli su edukaciju za koordinatore volontera u organizaciji Volonterskog centra Zadar. Time smo željeli osnažiti naše sposobnosti kao organizatora volontiranja za kvalitetniju pripremu i upravljanje volonterskim programima. Pripadnike socijalno isključenih skupina, poput naših korisnika, obično se percipira kao korisnike volontiranja i primatelje volonterskih usluga a ne u ulozi volontera. Zbog toga Dom intenzivno radi na razvoju inkluzivnog volonterstva kojim se našim korisnicima te ostalim socijalno isključenim osobama omogućuje volonterski angažman. Najvažnije dobrobiti inkluzivnog volonterstva za volontere su: proširenje socijalnih mreža, smanjenje osamljenosti, povećano samopoštovanje i samopouzdanje, razvijanje novih vještina, mogućnost upoznavanja sa željenim zanimanjima te aktivnog sudjelovanja u društvu.

Ove godine cilj je nastaviti suradnju s Volonterskim centrom Zadar, otvarati nova volonterska mjesta te sudjelovati u novim volonterskim akcijama.

* 1. KAPACITETI

Usluga smještaja se pruža na adresi Fra Donata Fabijanića 6. Kapacitet smještaja je 59 korisnika.

Sobe su podijeljene na Stambeni dio i Jedinicu za pojačanu njegu. Stambeni dio obuhvaća prizemlje i prvi kat gdje su smješteni pokretni korisnici. U prizemlju je smješteno 12 muških korisnika u 3 četverokrevetne sobe. Na prvom katu se nalaze 3 četverokrevetne sobe za ukupno 12 ženskih korisnika te 1 jednokrevetna soba za izolaciju. Na drugom katu nalaze se jedna peterokrevetna soba, 2 trokrevetne sobe i 6 četverokrevetnih soba.

 Na jednom njegovom dijelu nalazi se Jedinica za pojačanu njegu gdje su smješteni funkcionalno ovisni korisnici. Kapacitet Jedinice za pojačanu njegu je tako 25 korisnika, a u ostalim sobama na drugom katu trenutno boravi 10 pokretnih korisnika.

 Usluga boravka se pruža na adresi Branimirova obala 2. Može se osigurati za 14 korisnika.

|  |  |
| --- | --- |
| **Usluga** | **Kapacitet** |
| Stambeni dio | 34 |
| Jedinica za pojačanu njegu | 25 |
| smještaj ukupno | 59 |
| Dnevni boravak | 14 |

# SOCIJALNE USLUGE DOMA

Socijalne usluge se dijele na institucionalne i izvaninstitucionalne. Institucionalna skrb podrazumijeva trajni smještaj i zbrinjavanje, a razlikuju se po standardima skrbi koju pružaju, a izvaninstitucionalna skrb uključuje pružanje usluga u kući korisnika.

Djelatnost Doma je pružanje socijalnih usluga osobama s invaliditetom – mentalnim oštećenjem kako institucionalnih tako i izvaninstitucionalnih. Usluge koje Dom može pružati su:

* Savjetovanje
* stručna procjena
* psihosocijalno savjetovanje
* socijalno mentorstvo
* psihosocijalna podrška
* pomoć u kući
* boravak
* organizirano stanovanje
* smještaj
* usluga osobne asistencije.

Način pružanja usluga utvrđen je važećim Zakonom o socijalnoj skrbi i Pravilnikom o mjerilima za pružanje socijalnih usluga.

* 1. INSTITUCIONALNE USLUGE

Institucionalne usluge su oblik skrbi koji se pruža osobi kojoj nije potrebno bolničko liječenje, a skrb joj se ne može pružiti u vlastitoj obitelji ili osigurati na drugi način.

* + 1. SMJEŠTAJ

Usluga smještaja se osigurava za 59 korisnika – odraslih osoba s mentalnim oštećenjem. Pruža se u sjedištu Ustanove, na adresi Fra Donata Fabijanića 6. Ostvaruje se uputnicom nadležnog Zavoda za socijalni rad.

Svaki korisnik koji zatraži uslugu smještaja stavlja se na listu čekanja, a o njegovom prijemu u Dom odlučuje Komisija za prijem korisnika koja se sastoji od socijalnog radnika, psihologa, voditelja odjela za brigu o zdravlju i njegu korisnika i predstavnika Hrvatskog zavoda za socijalni rad. Prema potrebi u rad Komisije se mogu uključiti specijalist obiteljske medicine, psihijatar i radni terapeut.

Posao Komisije u ovom segmentu stručnog rada je stalna komunikacija sa zainteresiranim strankama, članovima obitelji, skrbnicima, socijalnim radnicima nadležnih Zavoda za socijalni rad, psihijatrijskim bolnicama vezano uz slobodne kapacitete stalnog smještaja, te evidentiranje promjena stanja korisnika čiji su zahtjevi na listi čekanja.

U sklopu stalnog smještaja pružaju se usluge stanovanja, prehrane, održavanja osobne higijene, brige o zdravlju, njege, radne terapije i psihosocijalne rehabilitacije.

O korisnicima na smještaju svakodnevno brinu medicinske sestre i njegovateljice. Liječnik obiteljske medicine, psihijatar i internist-kardiolog jednom tjedno vrše preglede korisnika u ambulanti Doma.

Radni terapeut i psiholog svakodnevno organiziraju i provode različite radionice (kreativna, kulinarska, kognitivni trening, biblioterapija, grupna podrška...). U suradnji s fizioterapeutom održavaju se sportske aktivnosti i tjedne šetnje.

Osim individualnog i grupnog rada s korisnicima, psiholog pruža i podršku obiteljima korisnika u suradnji sa socijalnim radnikom.

Svakodnevno se održava osobna higijena prilagođena različitoj kategorizaciji korisnika uz njihovo osobno sudjelovanje ako je to moguće. Higijena prostora se održava redovitim čišćenjem prostorija po protokolu o održavanju čistoće u Domu. Prostorije u Domu se čiste svakodnevno i u tome, uz čistačicu, sudjeluju i korisnici prema utvrđenom rasporedu i njihovim mogućnostima. Odjeća korisnika se predaje na pranje u praonicu Doma po potrebi, a minimalno dva puta tjedno. Posteljina se mijenja četiri puta mjesečno, a ako je potrebno i češće.

Kontinuirano se za svakog korisnika provode mjere zdravstvene zaštite. Prilikom samog smještaja prikuplja se zdravstvena dokumentacija koja se sastoji od zdravstvene knjižice, kartona, kartona stomatologa i otpusnih pisama i/ili slične dokumentacije. Fizičko i psihičko stanje korisnika je pod stalnim nadzorom medicinskog osoblja i vanjskih suradnika.

|  |
| --- |
| **CIJENE USLUGE SMJEŠTAJA U DOMU** |
| Trokrevetna soba | 176,79 EUR |
| Četverokrevetna soba | 165,37 EUR |
| Višekrevetna soba | 136,84 EUR |
| Dodatak za njegu teže pokretnih korisnika | 39,95 EUR |
| Dodatak za njegu nepokretnih korisnika | 60,79 EUR |
| Dodatak za dijetalnu prehranu po danu | 0,93 EUR |
| Dodatak za njegu duševnog bolesnika korisnika | 83,48 EUR |

* + 1. DNEVNI BORAVAK

Usluga boravka pruža se u dislociranoj jedinici Doma na adresi Obala kneza Branimira 2. Smještaj u Boravak osigurava se preko nadležnog Zavoda za socijalni rad. Uslugu poludnevnog odnosno cjelodnevnog boravka moguće je pružiti za 14 korisnika – odraslih osoba s mentalnim oštećenjem. Otvoren je radnim danima od 07:00 do 16:00 sati. O korisnicima svakodnevno skrbe radni terapeut, radni instruktor, medicinska sestra i njegovateljica te psiholog i fizioterapeut jednom tjedno. Korisnicima su osigurani doručak i ručak, stručna medicinska skrb, briga o njihovoj osobnoj higijeni i učenje samostalnosti. U svrhu očuvanja kognitivnih sposobnosti te razvoja socijalnih vještina, djelatnici svakodnevno s korisnicima igraju društvene igre, čitaju dnevni i tjedni tisak, slave rođendane korisnika, organiziraju izlete, posjete kulturnim manifestacijama i odlaske u šetnju gradom. Organiziraju se razne grupne radionice gdje korisnici aktivno sudjeluju u izradi ukrasnih predmeta, čestitki, nakita i sl. Organiziraju se zajednički odlasci na predstave, izložbe, predavanja i ostala društvena zbivanja kako bi ih se uključilo u društveni život Grada. Cilj je kod korisnika razviti što bolje socijalne kontakte, osjećaj pripadnosti i samopoštovanje. Provodi se i individualni terapijski rad usmjeren na uspostavljanje što je moguće veće razine samostalnosti kod određenog pojedinca.

* 1. IZVANINSTITUCIONALNE USLUGE

Izvaninstitucionalne usluge uključuju pružanje usluga u kući korisnika. One omogućuju zadovoljenje potreba korisnika čime se odgađa institucionalizacija. Odvijaju se u prirodnoj obiteljskoj sredini čime su prihvatljiviji i dostupniji velikom broju korisnika.

* + 1. USLUGA POMOĆI U KUĆI

Usluga pomoći u kući obuhvaća organiziranje prehrane (pripremu ili nabavu i dostavu gotovih obroka),  obavljanje kućnih poslova, održavanje osobne higijene i/ili zadovoljavanje drugih svakodnevnih potreba

Usluga pomoći u kući u ustanovi kao izvaninstitucionalni oblik socijalne skrbi pruža se od 15.05.1999. Kao dugogodišnji partner Grad Zadar participira u troškovima usluge koja obuhvaća održavanje osobne i higijene prostora, pomoć u oblačenju te kupanju. Njegovateljice pomažu korisnicima u obavljanju kućanskih poslova te nabavi živežnih namirnica i lijekova. Pravo na ostvarivanje pomoći i njege u kući se ostvaruje sukladno Zakonu o socijalnoj skrbi i Pravilniku donesenom od strane Poglavarstva Grada Zadra iz 2017.godine. Osobe koje ispunjavaju uvjete, a po domaćinstvu ne prelaze cenzus od 265,45 EUR u cijelosti su oslobođeni plaćanja usluge. Korisnici čiji prihod po članu domaćinstva prelazi 265,58 EUR plaćaju uslugu u postocima. Puna cijena sata njege iznosi 6,64 EUR.

Dostava obroka podrazumijeva dostavu ručka u domove korisnika. Može se pružiti za 60 korisnika. Zbog organizacijskih ograničenja, obroci se dostavljaju samo radnim danom, dok je ostale dane moguće preuzeti ručak u kuhinji Ustanove. Korisnici mogu birati između dijetnog ili običnog obroka. Cijena iznosi 3,05 EUR po obroku, od čega je 1,99 EUR sam obrok a 1,06 EUR dostava. Usluga se ostvaruje privatnim ugovorom.

* + 1. PSIHOSOCIJALNA PODRŠKA

Psihosocijalna podrška je usluga koja podrazumijeva rehabilitaciju koja potiče razvoj kognitivnih, funkcionalnih, komunikacijskih i/ili socijalnih vještina korisnika. Usluga se pruža individualno u obitelji korisnika a sastoji od tri dijela: procjene, intervencije i evaluacije. Uslugu pruža radni terapeut u suradnji sa socijalnim radnikom, psihologom te fizioterapeutom. Timskom procjenom se daje mišljenje o potrebi pružanja usluge psihosocijalne podrške, te primjerenoj vrsti, trajanju i učestalosti potrebne usluge sukladno odredbama Zakona o socijalnoj skrbi i Pravilnika o minimalnim uvjetima za pružanje socijalnih usluga. Stručni radnik (radni terapeut) sastavlja raspored pružanja određenih usluga. U procesu intervencije, stručni radnici provode usluge, pojedinačno ili u suradnji, u skladu s rasporedom. Pružaju se usluge usmjerene na očuvanje preostalih vještina korisnika i razvoj različitih metoda prilagodbe kako bi se postigla što veća razina samostalnosti u aktivnostima samozbrinjavanja, produktivnosti i slobodnog vremena. Cilj je doprinijeti povećanju kvalitete života korisnika te utjecati na smanjenje stigme u društvu aktivnijim uključivanjem korisnika u socijalni život zajednice. Evaluacijom se procjenjuje uspješnost provedene intervencije te se korigira raspored pružanja usluga. Uz pružanje usluga samim korisnicima, stručni radnik (radni terapeut) informira članove obitelji, radi na poboljšanju komunikacije između članova obitelji i korisnika te radi na umrežavanju svih relevantnih sudionika u pružanju pomoći korisniku.

Usluga podrazumijeva:

* vježbe orijentacije i kretanja u prostoru
* vježbe svakodnevnih vještina
* glazbene aktivnosti
* likovne aktivnosti
* kognitivne vježbe.
	+ 1. HALO POMOĆ

Sustav Halo pomoći osigurava 24 sata dnevno mogućnost komunikacije i intervencije osobama koje žive same. Korisnici usluge posjeduju mali uređaj nosiv oko vrata koji ima svoj samostalni broj i ima neograničen domet, te je jednostavan za uporabu. Pritiskom na tipku, aktivira se centralna jedinica koja poziva prethodno programirane brojeve dojavnog centra. Operater u centru, odnosno medicinska sestra u Domu, po prijemu alarma dobiva sve podatke vezane uz korisnika te nalazi najbrži način za intervenciju i adekvatnu pomoć. Usluga se ostvaruje privatnim ugovorom te se ne naplaćuje a može se omogućiti za 98 korisnika.

* + 1. POSUDIONICA MEDICINSKIH POMAGALA

Posudionica medicinskih pomagala osnovana je s ciljem poboljšanja zdravstvene skrbi i kvalitete života slabije pokretnih, nepokretnih i palijativnih pacijenta te pomoći članovima obitelji i profesionalcima koji o njima skrbe. Usluga posuđivanja je besplatna i dostupna svim građanima na području Zadarske županije na adresi Obala kneza Branimira 18. Trajanje posudbe ovisi o potrebi samog korisnika. Prilikom posudbe, potrebno je priložiti presliku medicinske dokumentacije iz koje je vidljiva potreba za korištenjem određenog pomagala. Po prestanku potrebe, korisnici su dužni pomagalo vratiti u Posudionicu. Pomagala se osiguravaju isključivo na temelju donacija, odnosno dobrovoljnog darivanja od strane sugrađana kojima pomagalo više nije potrebno.

Pomagala koja su dostupna u Posudionici: invalidska kolica, antidekubitalni madraci, hodalice, toaletne stolice, štake, ortoze za kralježnicu, sjedalice za kupanje, kreveti, trapezi itd.

# STRUČNI RAD

Stručni radnici Doma su socijalni radnik, psiholog, radni terapeuti, radni instruktor, fizioterapeut i medicinska sestra koja obavlja poslove voditelja Odjela za brigu o zdravlju i njegu korisnika. Uz njih, kvalitetan život korisnicima osiguravaju i njegovateljice, kuharice, čistačice, kućni majstor, računovodstveni djelatnici i ravnateljica koja je odgovorna za cjelokupno funkcioniranje Ustanove. Život u Domu obogaćen je suradnjom s brojnim ustanovama, udrugama i institucijama na svim razinama, od lokalne do državne.

Kvaliteta rada Ustanove se osigurava svakodnevnom međusobnom komunikacijom zaposlenih, razgovorima s korisnicima, kontaktima s vanjskim suradnicima, timskim radom te provođenjem propisanih standarda kvalitete. Zbog složenosti tretmana kojeg obavlja stručno osoblje Doma omogućavaju se dodatne edukacije i stručno usavršavanje te kontinuirana nabava stručne literature.

* 1. STRUČNA TIJELA

Stručna tijela Doma sastoje se od :

* Stručnog vijeća kojeg čine: socijalni radnik, psiholog, medicinske sestre, radni terapeuti, radni instruktor i fizioterapeut a po potrebi se uključuju i njegovateljice. Poslovi koje obavlja ovo tijelo regulirani su Statutom Ustanove. Sjednicama rukovodi predsjednik Vijeća. Najmanje četiri puta godišnje se održavaju sastanci na kojima se obrađuje različita tematika a po potrebi i češće. S istom praksom će se nastaviti u 2025.godini.
* Stručnog tima kojeg čine: socijalni radnik, psiholog, radni terapeuti, radni instruktor i medicinska sestra sa završenim stručnim studijem sestrinstva
* U rad Stručnog tima se po potrebi uključuju i fizioteraput, medicinske sestre i njegovateljice. Sastanci se održavaju jednom tjedno a po potrebi i češće. S istom praksom će se nastaviti u 2025 godini.
	1. STRUČNI RADNICI

Svaki stručni radnik po vlastitom planu provodi tretman s korisnicima. Rad se odvija grupno i/ili individualno. Stručni radnik provodi redovite evaluacije svog plana rada, te ga po potrebi mijenja i prilagođava svakom pojedinom korisniku. U radu s korisnicima se poštuju sljedeća načela:

* individualizacije: pomoć svakom pojedincu unutar skupine kroz poznavanje pozitivnih i negativnih osobina svake osobe, kao uvjet za promjenu mišljenja, stavova, ponašanja i osobnosti
* indirektnog postupanja: stručnost, spremnost, sposobnost slušanja korisnika, njegovih problema, želja, zahtjeva, usmjeravanja grupe na njihovo preuzimanje odgovornosti i preuzimanje odgovornosti od strane svakog korisnika osobno
* stvaranje pozitivne grupne dinamike i kohezije.

U radu s korisnicima se koriste sljedeće metode:

* poticanja: poticaj, obećanje, pohvala, nagrada
* navikavanja: objašnjenje, vježbanje, kontrola, samokontrola
* usmjeravanja: objašnjenje, primjer, uvjeravanje, etički razgovor
* sprječavanja: upozorenje, opomena, skretanje zamjenom motiva.
	+ 1. SADRŽAJ RADA
* sudjelovanje u pripremanju godišnjeg plana programa rada
* izrada individualnih planova za svakog korisnika
* pregled i predlaganje mjera za vođenje stručne dokumentacije
* pronalaženje mjera za poboljšanje kvalitete života u Domu
* rad na stručnom usavršavanju
* periodična analiza realizacije planiranog programa
* korištenje slobodnog vremena
* izleti
* analiza realizacije godišnjeg plana i programa rada u Domu
* prijedlozi, mjere i sugestije za daljnji rad

Članovi Stručnog tima zajedničke sastanke održavaju jednom tjedno.

U poslove *socijalnog radnika* u Domu spadaju sljedeći poslovi:

* administrativni poslovi i vođenje evidencija
* stručni socioterapijski rad, grupni i individualni
* zabavni i rekreativni program i aktivnosti
* suradnja i kontakti s drugim ustanovama i organizacijama
* terenski rad
* savjetodavni rad
* opservacija korisnika
* informacijski rad sa strankama
* rad u komisiji za prijem
* poslovi mentorstva
* rad s volonterima
* suradnja s Probacijskim uredom Zadar
* individualni i grupni rad s obitelji
* sudjelovanje u organiziranju i provođenju humanitarnih akcija
* kontinuirano obrazovanje i stručno usavršavanje.

U poslove *medicinske sestre sa završenim stručnim studijem sestrinstva* spadaju sljedeći poslovi*:*

* kontinuirano praćenje psihičkog i somatskog stanja korisnika uz osiguranje svih potrebnih liječničkih pregleda i redovito uzimanje odgovarajuće terapije
* poticanje razvijanja odnosa prema korisniku kao subjektu koji može sa svojim postojećim resursima biti partner u terapijskom procesu, što sve medicinske sestre s ostalim stručnim djelatnicima i provode
* poslovi mentorstva
* edukacija i stručno usavršavanje
* pomoć korisnicima u očuvanju vlastitog zdravlja
* poučavati u održavanju preostalih sposobnosti u svakodnevnim aktivnostima
* smanjivati simptome bolesti
* provođenje plana zdravstvene njege.

U poslove *psihologa* spadaju sljedeći poslovi:

* pružanje psihosocijalne pomoći korisnicima
* psihologijska obrada i opservacija novoprimljenog korisnika
* praćenje-opservacija i evidencija psihičkog stanja korisnika
* savjetodavni rad s korisnicima (individualni i grupni)
* suradnja sa skrbnicima te obitelji korisnika
* savjetodavni rad s obitelji korisnika
* osposobljavanje korisnika za samostalan život
* organizacija kulturno-zabavnih aktivnosti
* menadžment volontera
* ostali poslovi (sudjelovanje u radu stručnog tima, stručnog vijeća i sl.)
* kontinuirano obrazovanje i stručno usavršavanje.

U poslove *radnog instruktora* spadaju sljedeći poslovi:

* prijem korisnika
* neposredan rad s korisnicima
* terenski rad
* rad s obitelji korisnika
* evaluacija i izvještavanje
* vođenje dokumentacije
* sudjelovanje u organiziranju i provođenju humanitarnih akcija
* osposobljavanje za obavljanje radnih aktivnosti (uvježbavanje pojedinih faza radnih operacija, održavanje sredstava za rad, organiziranje pravilne izmjene rada i odmora, razvijanje osjećaja reda i točnosti, uređenje radnog prostora)
* održavanje stečenih sposobnosti (omogućavanje postupnog prilagođavanja odgovarajućem poslu u svrhu bržeg i produktivnijeg uključivanja u radni proces)
* kontinuirano obrazovanje i stručno usavršavanje.

U poslove *radnog terapeuta* u Domu spadaju sljedeći poslovi:

* administrativni rad
* procjena aktivnosti svakodnevnog života
* provođenje postupaka u svrhu razvijanja sposobnosti za uključivanje korisnika u aktivnosti svakodnevnog života – samozbrinjavanja, produktivnosti i slobodnog vremena
* grupne i individualne radionice: kreativna, glazbena, kognitivna, rekreativna, kulinarska
* suradnja s drugim ustanovama: dječji vrtići, škole, drugi domovi
* organiziranje izleta i posjeta kulturnim i drugim ustanovama
* rad na uređenju prostora Doma
* stručno usavršavanje i edukacija
* menadžment volontera
* izrada godišnjeg plana
* sudjelovanje u radu multidisciplinarnog tima
* sudjelovanje u organiziranju humanitarnih akcija.

U poslove *radnog terapeuta u izvaninstituciji* spadaju sljedeći poslovi:

* sudjelovanje u psihosocijalnoj rehabilitaciji
* sudjelovanja na sastancima Stručnog vijeća
* sudjelovanja u izradi godišnjeg i mjesečnog programa rada
* surađivanja s drugim stručnim radnicima u tretmanu korisnika
* sudjelovanja u organiziranju pojedinih programa i svečanosti
* rada na uređenju i pripremi prostora za održavanje priredbi, programa, izložbi ručnih radova, likovnih ostvarenja korisnika
* sudjelovanja u grupnom radu s korisnicima
* organizacije izleta korisnika
* administrativnog rada
* stručnog usavršavanja i educiranja
* koordinacije rada volontera
* sudjelovanje u organiziranju humanitarnih akcija.

U poslove *fizioterapeuta* spadaju sljedeći poslovi:

* administrativni rad
* grupne i individualne radionice
* organiziranje izleta i posjeta kulturnim i drugim ustanovama
* stručno usavršavanje i edukacija
* opservacija korisnika
* sudjelovanje u radu multidisciplinarnog tima
* aktivne, pasivne i grupne vježbe
* vježbe disanja i vježbe razgibavanja u krevetu
* pomoć pri hodanju
* asistencija pri kupanju, oblačenju i hranjenju
* mobilizacija zglobova
* masaža
* gerontovježbe
* šetnja s korisnicima.
	1. RAD S KORISNICIMA

*Opći ciljevi tretmana su :*

1. Poboljšanje kvalitete odnosa prema sebi:
* uključivanje i prihvaćanje života u strukturiranoj sredini
* učenje o vlastitoj bolesti i životu s njome
* razvijanje higijenskih navika
* rad na jačanju samopouzdanja
1. Poboljšanje kvalitete odnosa prema drugima:
* uspostavljanje kvalitetne komunikacije s grupom, obitelji, suprotnim spolom, širom društvenom zajednicom
1. Poboljšanje kvalitete odnosa prema vanjskom svijetu:
* uključivanje u socijalizacijski proces
* korektan odnos prema svojoj i tuđoj imovini
* razumijevanje i poštivanje pravila sredine.

*Specifični ciljevi tretmana su:*

* prihvaćanje Kućnog reda
* prihvaćanje stručnog osoblja
* stvaranje grupnih pravila i prihvaćanje posljedica
* učenje neagresivnih ponašanja u svakodnevnim životnim situacijama
* učenje vještine komunikacije i adekvatnih načina rješavanja konfliktnih situacija
* iniciranje početnih, a kasnije i redovitih kontakata s obitelji ukoliko su mogući
* učenje prepoznavanja vlastitih problema i način rješavanja istih
* izgrađivanje cjelovitog odnosa prema sebi kao osobi
* razvijanje moralnosti
* razvijanje stava prema socijalnim grupama i institucijama.

Opće i specifične ciljeve ostvaruju svi stručni radnici, svaki sa svog područja djelovanja.

U radu s korisnicima se primjenjuje načelo individualizacije. Za svakog korisnika se izrađuje individualni plan na temelju njegovih potreba, želja i mogućnosti. Stručni tim pri izradi plana uzima u obzir i dostupne resurse te procijenjene rizike. Na temelju individualnog plana se za korisnika dogovaraju oblici zdravstvene podrške i skrbi, uključuje ga se u već oformljene radionice s psihologom, radnim terapeutom, radnim instruktorom i socijalnim radnikom ili se osmišljavaju nove u skladu s potrebama korisnika.

Grupe u koje se korisnici mogu uključiti su:

* glazbena – uključuje individualno i grupno slušanje glazbe odnosno muzikoterapiju, pjevanje, plesanje, sudjelovanje na Domosongu i Domoplesu itd.
* kognitivna – uključuje sudjelovanje na različitim kognitivnim radionicama (vježbe pamćenja, pažnje, koncentracije, logičkog razmišljanja...)
* kreativna – uključuje izradu različitih predmeta korištenjem različitih medija u svrhu ukrašavanja prostora Doma, izlaganja na izložbi ili u čisto terapeutske svrhe
* kulinarska – izrada različitih slatkih i slanih jela
* održavanje higijene prostora – odnosi se na higijenu zajedničkog prostora poput dvorišta, blagovaonice ili dnevnog boravka
* terapijska zajednica – grupni rad usmjeren na poboljšanje kvalitete života uspostavljanjem i održavanjem kvalitetnih socijalnih odnosa i podržavajućeg okruženja. Provodi se grupnim razgovorom, prezentacijom i poticanjem rasprava.
* inkluzivno volontiranje - način ublažavanja i uklanjanja socijalne isključenosti jer korisnici kroz volontiranje preuzimaju ulogu društveno korisnih članova društva. Najčešće se odnosi na sudjelovanje u izvaninstitucionalnoj usluzi dostave obroka preko koje korisnici smještaja dostavljaju obroke svojim sugrađanima
* društvene igre – prvenstveno služe kao metoda socijalizacije i način korištenja slobodnog vremena, često su dio kognitivnih radionica
* sportska – uključuju vježbe s fizioterapeutom, sportske igre, odlaske u šetnje, odlaske na sportska natjecanja…

Korisnici sudjeluju u raspravi i odlučivanju o pitanjima vezanim za njihov boravak u ustanovi svaki ponedjeljak na sastancima Vijeća korisnika.

Cilj rada je motiviranje korisnika za brigu o sebi i drugima kroz uključivanje u različite aktivnosti, razvoj empatije i očuvanje preostalih fizičkih i kognitivnih sposobnosti.

Korisnici svoje slobodno vrijeme koriste po osobnom izboru i osobnim afinitetima u Ustanovi i izvan nje u dogovoru sa stručnim radnicima. Izlasci i izleti su organizirani ovisno o psihičkim i fizičkim mogućnostima korisnika (individualno i grupno).

* 1. ORGANIZACIJA ŽIVOTA U DOMU

**Organizacija dnevnog života**

|  |  |
| --- | --- |
| **Vrijeme** | **Aktivnosti** |
| 7:00-8:00 | Buđenje, jutarnja toaleta, namještanje kreveta |
| 8.00- 8:30 | Serviranje hrane, doručak |
| 8:30- 9:00 | Podjela jutarnje terapije |
| 9:00-9:30 | Tjelovježba na stambenom dijelu (grupna) |
| 9:30-11:30 | Radna terapijaTjelovježba na stacionaru (individualna)Grupno i/ili individualno savjetovanje s psihologom |
| 10.30-11.30 | Obavljanje zdravstvene njege na stacionaru |
| 11.30-12.30 | Priprema teško pokretnih i nepokretnih korisnika za ručak |
| 12:30-13:30 | Ručak |
| 13:30-14:00 | Podjela podnevne terapije |
| 14:00-16:00 | Dnevni odmor, održavanje osobne higijene i slobodno vrijeme |
| 16:00-16:30 | Užina |
| 16:30-17:30 | Održavanje osobne higijene i slobodno vrijeme |
| 17:30-18:00 | Priprema za večeru |
| 18:00-19:00 | Večera |
| 19:00-20:00 | Podjela večernje terapije |
| 20:00-22:00 | Priprema za spavanje i slobodno vrijeme |

**Organizacija tjednog života**

|  |  |
| --- | --- |
| Ponedjeljak | Vježbe s fizioterapeutomVijeće korisnikaInkluzivno volontiranjeAktivnosti samozbrinjavanjaOdržavanje higijene prostoraSlobodno vrijeme |
| Utorak | Vježbe s fizioterapeutomKreativna/kulinarska radionica/terapijska zajednicaInkluzivno volontiranjeOdržavanje higijene prostoraSlobodno vrijeme |
| Srijeda | Vježbe s fizioterapeutomSportske aktivnosti – šetnja/boće/vježbe u zatvorenom/kupanje u moruInkluzivno volontiranjeAktivnosti samozbrinjavanjaOdržavanje higijene prostoraSlobodno vrijeme |
| Četvrtak | Vježbe s fizioterapeutomKognitivne radionice/društvene igreInkluzivno volontiranjeOdržavanje higijene prostoraSlobodno vrijeme |
| Petak | Vježbe s fizioterapeutomAktivnosti samozbrinjavanjaGlazbene radioniceInkluzivno volontiranjeOdržavanje higijene prostoraSlobodno vrijeme |
| Subota | Održavanje higijene prostoraSlobodno vrijeme |
| Nedjelja | Održavanje higijene prostoraSlobodno vrijeme |

Raspored radionica je podložan promjeni, ovisno o mogućnostima, dostupnim radnicima te željama i potrebama korisnika.

* 1. ORGANIZACIJA ŽIVOTA U DNEVNOM BORAVKU

**Organizacija dnevnog života**

|  |  |
| --- | --- |
| **Vrijeme** | **Aktivnosti** |
| 7:00-8:00 | Dolazak u Boravak |
| 8:00-8:30 | Doručak |
| 8:30-9:00 | Podjela jutarnje terapije |
| 9:00-10:00 | Održavanje osobne higijene, odmor (kava, razgovor) |
| 10:00-11:00 | Individualni i grupni rad s korisnicima: psiholog, radni terapeut, socijalni radnik, radni instruktor, fizioterapeut |
| 11:00-12:00 | Slobodno vrijeme (čitanje dnevne štampe, gledanje tv) |
| 12:00-13:00 | Ručak |
| 13:00-13:30 | Podjela podnevne terapije |
| 13:30-14:30 | Individualni i grupni rad s korisnicima |
| 14:30-15:30 | Slobodno vrijeme i priprema za odlazak |

**Organizacija tjednog života**

|  |  |
| --- | --- |
| Ponedjeljak | Aktivnosti samozbrinjavanjaRekreativna radionicaIndividualni radDruštvene igreOdržavanje higijene prostoraSlobodno vrijeme |
| Utorak | Aktivnosti samozbrinjavanjaKulinarska radionicaOdržavanje higijene prostoraIndividualni radSlobodno vrijeme |
| Srijeda | Aktivnosti samozbrinjavanjaRekreativna radionicaIndividualni radKognitivna radionica/ kreativna radionicaOdržavanje higijene prostoraSlobodno vrijeme |
| Četvrtak | Aktivnosti samozbrinjavanjaRadionica s psihologomIndividualni radOdržavanje higijene prostoraSlobodno vrijeme |
| Petak | Aktivnosti samozbrinjavanjaGlazbena radionica/ molitva kruniceIndividualni radVježbe s fizioterapeutom/ šetnjaOdržavanje higijene prostoraSlobodno vrijeme |

* 1. GODIŠNJI PLAN AKTIVNOSTI

|  |  |
| --- | --- |
| siječanj | Provedba dnevnog i tjednog rasporedapisanje Godišnjeg plana rada |
| veljača | Provedba dnevnog i tjednog rasporedaobilježavanje Valentinova |
| ožujak | Provedba dnevnog i tjednog rasporedasudjelovanje u manifestaciji Zadar čita |
| travanj | Provedba dnevnog i tjednog rasporedaobilježavanje Uskrsaobilježavanje Dana planeta Zemlje |
| svibanj | Provedba dnevnog i tjednog rasporedaizletobilježavanje Međunarodnog dana obiteljisudjelovanje u manifestacijama „Hrvatska volontira“ i „72 sata bez kompromisa“ |
| lipanj | Provedba dnevnog i tjednog rasporedaorganizirani odlasci na kupanje |
| srpanj | Provedba dnevnog i tjednog rasporedaorganizirani odlasci na kupanje |
| kolovoz | Provedba dnevnog i tjednog rasporedaorganizirani odlasci na kupanje |
| rujan | Provedba dnevnog i tjednog rasporedaizlet |
| listopad | Provedba dnevnog i tjednog rasporedaproslava dana Domaobilježavanje Svjetskog dana mentalnog zdravlja - izložba |
| studeni | Provedba dnevnog i tjednog rasporedaobilježavanje Dana svih svetihobilježavanje Dana grada Zadra |
| prosinac | Provedba dnevnog i tjednog rasporedasudjelovanje na humanitarnoj akciji „Fritulijada“proslava Božića i Nove godine |

Uz sve radionice koje su zadane Godišnjim planom aktivnosti, planira se nastaviti suradnja s drugim ustanovama socijalne skrbi na području Zadarske županije sudjelovanjem u zajedničkim druženjima i sportskim igrama s ciljem osnaživanja korisnika.

Planira se ostvariti suradnja sa  Sportskom udrugom za osobe s intelektualnim poteškoćama Mali princ za koju su se prošle godine prikupljala sredstva na tradicionalnoj humanitarnoj akciji Fritulijada.

U planu je i voditi korisnike u Zadarski azil, utočište za napuštene pse, kako bi se potakla fizička aktivnost korisna za mentalno zdravlje. Interakcija s psima pruža osjećaj svrhe i odgovornosti, što poboljšava samopouzdanje i osjećaj postignuća. Osim toga, druženje s psima može potaknuti socijalne interakcije i pomoći u smanjenju stresa i anksioznosti.

Planira se i suradnja sa Sveučilištem u Zadru kako bi se organizirale volonterske akcije u njihovim poljoprivrednim nasadima.

# OSIGURANJE KVALITETE RADA DOMA

Kvalitetu rada ustanove Dom će i dalje ostvarivati svakodnevnom međusobnom komunikacijom zaposlenih, razgovorima s korisnicima, kontaktima s vanjskim suradnicima, timskim radom kojim se nastoji osigurati kvalitetan život korisnika.

Zbog složenosti tretmana koji obavlja stručno osoblje Doma i nadalje će se provoditi sudjelovanje na edukacijama i stručnim usavršavanjima, te će kontinuirano nabavljati stručna literatura što je vrlo važan čimbenik u osiguranju kvalitete rada.

# PROJEKTI

* 1. UNAPREĐIVANJE INFRASTRUKTURE

Projekt „Unapređivanje infrastrukture Centra za socijalnu skrb Zadar i Doma za odrasle osobe Sv. Frane Zadar za pružanje socijalnih usluga u zajednici kao podrška procesu deinstitucionalizacije“ rezultat je višegodišnjih napora lokalnih, regionalnih i nacionalnih dionika za rješavanjem problema socijalne infrastrukture za korisnike usluga u Zadru i okolici. U pripremi ovog projekta sudjelovali su Zavod za socijalni rad PU Zadar kao prijavitelj projekta te Dom za odrasle osobe Sv. Frane Zadar, Dom za odgoj djece i mladeži Zadar i Ministarstvo rada, mirovinskoga sustava, obitelji i socijalne politike kao projektni partneri.

Projekt uključuje rekonstrukciju i opremanje zgrade i njenog okoliša koje trenutno koristi DODM Zadar a kojeg priloženim sporazumom prepušta na besplatno korištenje Zavodu za socijalni rad PU Zadar i Domu Sv. Frane. Zgrada koja je predmet projekta izgrađena je u razdoblju od 1962.g. do 1967.g. i zahtijeva temeljitu obnovu da bi se uopće mogla dalje koristiti. Njenom prenamjenom i rekonstrukcijom stvorit će se infrastrukturni uvjeti za razvoj izvaninstitucijskih socijalnih usluga i prilagodbu predviđenim reformskim promjenama sustava. Dom Sv. Frane Zadar koristit će odvojeni dio prostora u prizemlju sa zasebnim ulazom za potrebe pripreme obroka za korisnike izvaninstitucijskih usluga. Provedba projekta osigurat će širenje usluge pomoć u kući kroz povećanje kapaciteta za pripremu i dostavu obroka, dostavu obroka za djecu s problemima u ponašanju koji su korisnici tri poludnevna boravka u školama te jednog poludnevnog boravka u DODM Zadar. Nabavom planirane opreme, dostavnog vozila i opremanjem kuhinje Dom Sv. Frane Zadar moći će osigurati na dnevnoj bazi 100 obroka za izvaninstitucionalne usluge pomoći u kući za starije i nemoćne. Pored toga, osigurat će se i 85 obroka za poludnevne boravaka u školama i pri DODM Zadar za djecu s problemima u ponašanju.

* 1. TRANSFORMACIJA USTANOVE

Na nacionalnoj razini, politiku deinstitucionalizacije određuje novi Operativni plan deinstitucionalizacije, prevencije institucionalizacije i transformacije pružatelja socijalnih usluga u Republici Hrvatskoj od 2022. do 2027. godine koji obuhvaća sve korisničke skupine.

Plan transformacije predviđa da će do kraja 2027. godine Dom Sv. Frane Zadar značajno povećati svoj kapacitet za pružanje izvaninstitucionalnih usluga uz paralelna ulaganja u podizanje kvalitete institucionalne usluge smještaja. Do kraja 2027. godine ustanova će razviti 4 nove usluge (organizirano stanovanje, savjetovanje, psihosocijalno savjetovanje i osobna asistencija) i proširiti 5 postojećih usluga (boravak, alarmni sustav, pomoć u kući, psihosocijalna podrška te posudionica medicinskih pomagala). To nalaže i smanjenje broja korisnika smještaja u aktualnom prostoru za 20%, pri čemu se planiranim razvojem usluge organiziranog stanovanja za 20 korisnika, ukupni kapacitet za pružanje sveobuhvatne skrbi kroz usluge smještaja i organizirano stanovanja povećava za 33%, odnosno s aktualnih 59 korisnika smještaja u 2023. godini, na ukupno 67 korisnika smještaja (47) i organiziranog stanovanja (20) u 2027. godini.

Za ostvarivanje Plana transformacije potrebna su nova zapošljavanja, a predviđena je i preraspodjela radnika na nova radna mjesta. Planom su predviđena ulaganja u stručno usavršavanje radnika kako bi se poboljšala kvaliteta pružanja usluga - o psihoterapijskom radu i aktivnoj podršci osobama s mentalnim oštećenjem, primjeni psihofarmaka, korištenju medicinskih pomagala i radu u organiziranom stanovanju. Uz to, u Ustanovu će se uvesti podržavajuća i redovna supervizija za sve radnike.

Uspješna provedba Plana oslanja se na aktivnu suradnju nizom dionika u zajednici, a to su prvenstveno Hrvatski zavod za socijalni rad, Grad Zadar, Zadarska županija, Županijski Zavod za javno zdravstvo, PB Ugljan i Volonterskim centrom Zadar. Razmjena znanja s Domom Zemunik i Domom Turnić odvijat će se kroz posjete i sastanke.

Financijski plan se odnosi na tranzicijske troškove transformacije i povezana kapitalna ulaganja u obnovu i adaptaciju postojeće zgrade, nabavu zemljišta i izgradnju 4 stambene jedinice za organizirano stanovanje, adaptaciju 1 stana za organizirano stanovanje, najam i opremanje potrebnih prostora za pružanje usluga u zajednici te osiguranje dostatnog broja radnika. Temeljni financijski izvori za provedbu Plana transformacije su Državni proračun i EU fondovi uz dopunsku podršku JPLS.

Plan transformacije sadrži analizu rizika i planirane aktivnosti za njihovo suzbijanje, primarno vezane uz deficit radne snage, probleme s nabavom nekretnina i rješavanja imovinsko-pravnih akata te potencijalna kašnjenja u pristupu EU fondovima. Provedba Plana transformacije uključit će redovno praćenje provedbe i rizika, srednjoročnu internu evaluaciju te finalnu vanjsku evaluaciju uz redovno izvještavanje Upravnom vijeću i nadležnom ministarstvu.

# PLANIRANE INVESTICIJE

U 2025. godini planiraju se sljedeće investicije:

* renovacija poda u blagovaonici Doma
* popravak dijela krova i dimnjaka na zgradi Doma - zatražena je izrada troškovnika od građevinara
* uređivanje i opremanje stana koji smo dobili od Državne imovine i koji je obuhvaćen individualnim planom transformacije ustanove - pokrenut je postupak nabave izrade projektne dokumentacije te nabava za izradu projekta opremanja stana
* uklanjanje vanjskih stepenica koje vode iz dvorišta na terasu zgrade Doma i izgradnja novih evakuacijskih stepenica – napravljeni su projekt i troškovnik
* nabava stola od inoxa sa kliznim vratima, blok štednjaka i dvokrilnog hladnjaka za potrebe kuhinje u Domu
* nabava najmanje dva nova klima uređaja
* uobičajeni radovi održavanja zgrade poput ličenja unutrašnjeg prostora.